Document ID: 32010R0481

РЕГЛАМЕНТ (ЕС) № 481/2010 НА КОМИСИЯТА
от 1 юни 2010 година
за прилагане на Регламент (ЕО) № 1177/2003 на Европейския парламент и на Съвета относно статистическите данни на Общността за доходите и условията на живот (ЕU-SILC) по отношение на списъка за 2011 г. с целеви второстепенни променливи за наследяване между поколенията на неравностойно положение
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (EU-SILC) (1), и по-специално член 15, параграф 2, буква e) от него,
като има предвид, че:
(1)
С Регламент (ЕО) № 1177/2003 е установена обща рамка за системно изготвяне на статистика на Общността за доходите и условията на живот, която включва съпоставими и своевременно представяни данни за моментното състояние и от повторени във времето изследвания за доходите и за равнището и структурата на бедността и социалната изолация на национално равнище и на равнището на Европейския съюз.
(2)
Съгласно член 15, параграф 2, буква e) от Регламент (ЕО) № 1177/2003 са необходими мерки по прилагането по отношение на списъка на целевите второстепенни области и променливи, който ще се включва всяка година в компонента с данните за моментното състояние на EU-SILC. За 2011 г. следва да бъде определен списъкът с целеви второстепенни променливи, които да бъдат включени в модула за наследяване между поколенията на неравностойно положение. В него следва да бъдат включени и кодовете и определенията на променливите.
(3)
Мерките, предвидени в настоящия регламент, са в съответствие със становището на Комитета на Европейската статистическа система,
ПРИЕ НАСТОЯЩИЯ РЕГЛАМЕНТ:
Член 1
Списъкът с целеви второстепенни променливи, кодовете и определенията на променливите за модула за наследяване между поколенията на неравностойно положение за 2011 г., които следва да бъдат включени в компонента за моментното състояние от статистическите данни на Общността за доходите и условията на живот (EU-SILC), се съдържат в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юни 2010 година.

Labels: 0
19